ྕོགས་དང༌། ཁྱད་པར་རྡོ་རྗེ་འཆང་ཐུང་མ། མ་ནམ་བཞི་སྐོར་
སོགས་བྱ། མ་ལྕོགས་ན།
རྡོ་རྗེ་འཆང་ཆེན་ཏཻ་ལོ་ནཱ་རོ་དང༌།།
མར་པ་མི་ལ་དྭགས་པོ་དུས་མཁྱེན་སོགས།།
དོན་བརྒྱུད་ཀུན་འདུས་རྩ་བའི་བླ་མ་ལ།།
340

སྤྲོས་མེད་རྒྱུན་གྱི་ཉམས་ལེན་ཀུ་སཱ་ལིའི་བདུད་རྩི།

གསོལ་བ་འདེབས་སོ་ལྟན་སྐྱེས་ཡེ་ཤེས་སྩོལ།།
སྒོ་གསུམ་སྐུ་གསུམ་རྟོགས་པར་བྱིན་གྱིས་རློབས།།
ཞེས་དང༌།
བླ་མ་རིན་པོ་ཆེ་ལ་གསོལ་བ་འདེབས།།
བདག་འཛིན་བློ་ཡིས་ཐོངས་པར་བྱིན་གྱིས་རློབས།།
དགོས་མེད་རྒྱུད་ལ་སྐྱེ་བར་བྱིན་གྱིས་རློབས།།
ཆོས་མིན་རྣམ་རྟོག་འགགས་པར་བྱིན་གྱིས་རློབས།།
རང་སེམས་སྐྱེ་མེད་རྟོགས་པར་བྱིན་གྱིས་རློབས།།
འཁྲུལ་བ་རང་སར་ཞི་བར་བྱིན་གྱིས་རློབས།།
སྣང་སྲིད་ཆོས་སྐུར་འཆར་བ་བྱིན་གྱིས་རློབས།།
ཞེས་ཕུར་ཚུགས་སུ་གསོལ་བ་བཏབ་པའི་མཐར།
དཔལ་ལྡན་རྩ་བའི་བླ་མ་རིན་པོ་ཆེ།།
བདག་རྒྱུད་སྨིན་ཅིང་གྲོལ་བར་མཛད་དུ་གསོལ།།
བླ་མའི་དཔྲལ་བ་མགྲིན་པ་ཐུགས་ཀ་ནས།།
འོད་ཟེར་དཀར་དམར་མཐིང་གསུམ་རིམ་པར་འཕྲོས།།
བདག་གི་གནས་གསུམ་ལ་ཐིམ་ལུས་ངག་ཡིད།།
སྒྲིབ་དག་བུམ་གསང་ཤེར་ཡེའི་དབང་བསྐུར་ཐོབ།།
341

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

འབྲས་བུ་སྐུ་གསུམ་འགྲུབ་པའི་སྐལ་ལྡན་བྱས།།
གནས་གསུམ་འོད་ཟེར་ཅིག་ཅར་སྒོ་གསུམ་ལ།།
ཐིམ་པས་ཆ་མཉམ་སྒྲིབ་དག་ཚིག་དབང་ཐོབ།།
ངོ་བོ་ཉིད་སྐུ་འགྲུབ་པའི་ཉིད་སྐུ་སྐལ་ལྡན་གྱུར།།
མོས་གུས་ཤུགས་ཀྱིས་བླ་མ་འོད་དུ་ཞུ།།
རང་སེམས་དབྱེར་མེད་གཉུག་མ་ཆོས་སྐུའོ།།
ཞེས་མཉམ་པར་བཞག །རྗེས་ཐོབ་ཏུ་དགེ་བ་བསྔོ་ཞིང་སྣང་སྲིད་བླ་མའི་རོལ་པར་ལམ་དུ་ཁྱེར་བ་
ལ་བསླབ་བོ། །དེ་ནས་ཡིད་དམ་གྱི་བསྒོམ་བཟླས་བྱ་བར་འདོད་ན་བདེ་མཆོག་ལྟ་བུར་རང་གང་མོས་པས་བྱ་
ཆོག་ཅིང༌། དམིགས་བསལ་རྡོ་རྗེ་རྣལ་འབྱོར་མའི་བསྒོམ་བཟླས་བྱ་བའི་ཚེ། རྒྱུན་ཁྱེར་ལྟ་བུ་ལ་བསྡུས་པ་
ཉིད་སྟབས་བདེ་བས། གར་དབང་དྲུག་པས་མཛད་པ་ཉིད་འདིར་སྦྱར་བའམ། དེ་ལས་ཀྱང་བསྡུས་བར་
འདོད་ན། ཨོཾ་སྭ་བྷཱ་བ་ སོགས།
སྟོང་པའི་ངང་ལས་ཕྱི་སྣོད་ཆོས་འབྱུང་དབུས།།
ནང་བཅུད་རྣམ་དག་པདྨ་རོ་ཉི་ལ།།
རང་སེམས་ཧྲཱིཿཡིག་འོད་ཀྱིས་དོན་གཉིས་བྱས།།
ཚུར་འདུས་ཡོངས་གྱུར་རྡོ་རྗེ་རྣལ་འབྱོར་མ།།
དམར་གསལ་ཁྲོ་འཛུམ་ཕྱག་རྒྱ་དྲུག་གིས་སྤྲས།།
གྲི་གུག་ཕྱར་ཞིང་ཐོད་ཁྲག་ཐུགས་ཀར་འཛིན།།
342

སྤྲོས་མེད་རྒྱུན་གྱི་ཉམས་ལེན་ཀུ་སཱ་ལིའི་བདུད་རྩི།

མཆན་ཁུང་གཡོན་དུ་རྡོ་རྗེའི་ཁ་ཊཱཾ་བརྟེན།།
ཐོད་སྐམ་དབུ་བརྒྱན་ཐོད་རློན་དོ་ཤལ་འཕྱང༌།།
ཡེ་ཤེས་མེ་དབུས་བརྐྱང་བསྐུམ་གར་གྱིས་རོལ།།
སྐུ་ཡི་ནང་དུ་རྩ་གསུམ་འཁོར་ལོ་བཞིའི།།
ལྟེ་བར་རྡོ་རྗེ་རིན་ཆེན་པདྨ་ལས།།
མཁའ་འགྲོ་དཀར་སེར་དམར་ལྗང་རང་འདྲའི་འཁོར།།
རྩ་འདབ་གྲངས་མཉམ་ཐུགས་སྲོག་རིགས་བཞི་ལྡན།།
རང་རྟགས་ཀྱིས་མཚན་གྲི་ཐོད་ཁ་ཊཱཾ་འཆང༌།
གསང་བར་ཆོས་འབྱུང་པདྨ་འདབ་བཞིའི་དབུས།།
ཧྲཱིཿལ་ཧ་རི་ནི་སས་བསྐོར་བ་ལས།།
འོད་འཕྲོས་ཨོ་རྒྱན་གནས་ནས་ཡེ་ཤེས་པ།།
སྤྱན་དྲངས་མདུན་གྱི་ནམ་མཁར་བཞུགས་པ་ཡི།།
སྐུ་གསུང་ཐུགས་ལས་ལྷ་སྔགས་བདུད་རྩིའི་རྒྱུན།།
བྱོན་ཏེ་རང་གི་གནས་གསུམ་ཐིམ་པ་ཡིས།།
བདེ་སྟོང་ནུས་མཐུ་ཡེ་ཤེས་མཆོག་ཏུ་སྐྱེས།།
ལྷ་རྣམས་རང་ཐིམ་གཉིས་སུ་མེད་པར་གྱུར།།
343

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

དོན་ཀུན་སྒྲུབ་བྱེད་འཁོར་ལོ་དང་སྤྲོ་བསྡུའི་དམིགས་པ་ལ་སེམསརྩེ་གཅིག་ཏུ་གཏད་ལ། ཨོཾ་བཛྲ་
བཻ་རོ་ཙ་ནཱི་ཡཻ་ཧ་རི་ནི་ས་ཧཱུྃ་ཧཱུྃ་ཕཊ་སྭཱ་ཧཱ། ཞེས་ཅི་ནུས་སུ་བཟླས་པའི་མཐར།
རྟེན་དང་བརྟེན་པ་ཕྱི་ནས་རིམ་པར་འདུས།།
ལྷ་སྣང་ས་བོན་ལ་ཐིམ་དེ་ཉིད་ཀྱང༌།
སྟོང་ཉིད་ངང་ལས་སླར་ཡང་ཟུང་འཇུག་སྐུས།།
ཡེ་ཤེས་རོལ་བའི་སྤྱོད་ལམ་བསྐྱང་བར་བྱ།།
དགེ་བ་འདི་ཡིས་མྱུར་དུ་བདག།
ཕྱག་རྒྱ་ཆེན་མོ་འགྲུབ་གྱུར་ཅིང༌།།
འགྲོ་བ་ སོགས་དང༌།
འདིས་མཚོན་དུས་གསུམ་བསགས་པའི་དགེ་བའི་མཐུས།།
ཆོས་རྣམས་ཀུན་གྱི་གནས་ལུགས་དེ་བཞིན་ཉིད།།
ཀུན་ཁྱབ་ཀུན་བྱེད་སྤྲོས་པ་ལས་འདས་པའི།།
ལྟ་བ་གཞི་ཡི་ཕྱག་ཆེན་རྟོགས་པར་ཤོག།
ཞེན་ལོག་མོས་གུས་བརྩོན་འགྲུས་མཐའ་རུ་ཕྱིན།།
སྒོམ་མེད་ཡེངས་མེད་བློ་བྲལ་གཉུག་མའི་ངང༌།།
ཞི་ལྷག་ཟུང་འཇུག་ཆོས་ཉིད་བདེན་པར་མཐོང༌།།
སྒོ་མང་ལམ་གྱི་ཕྱག་ཆེན་རྩལ་རྫོགས་ཤོག།
344

སྤྲོས་མེད་རྒྱུན་གྱི་ཉམས་ལེན་ཀུ་སཱ་ལིའི་བདུད་རྩི།

རང་བབ་ཤུགས་འབྱུང་སྤྱོད་པས་བོགས་དབྱུང་ནས།།
ནང་གི་ས་ལམ་རྩོལ་བ་མེད་པར་བགྲོད།།
རང་རིག་ཆོས་སྐུའི་རང་ཞལ་མངོན་དུ་གྱུར།།
འབྲས་བུ་མཐར་ཕྱིན་དོན་གཉིས་ལྷུན་གྲུབ་ཤོག།
ཅེས་པ་སྨོན་ལམ་དུ་བྱའོ།།
གསུང་ནན་ངོར་བགྱིས་པ་ལ། ཞེས་པ་འདིའང་རིམ་གཉིས་ཀྱི་རྣལ་འབྱོར་ལ་གནས་པ་སྒྲུབ་བླ་མ་ཀརྨ་བཀྲ་ཤིས་དགེ་ལེགས་ཀྱི་
བརྩོན་ཀརྨ་ཆོས་འཕེལ་གྱི་ཐུགས་བཞེད་དང་བསྟུན་ནས་བསྣོན
འཕྲི་ཅུང་ཟད་བགྱིས་པ་སྟེ། ཀརྨ་ངག་དབང་ཡོན་ཏན་རྒྱ་མཚོས་ཡང་ཁྲོད་ཀུན་བཟང་བདེ་གླིང་དུ་བྲིས་པ་
དགེ་ལེགས་འཕེལ། སརྦ་དཱ་མངྒ་ལཾ།
345

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

༈ དཔའ་བོའི་དབུ་ཞྭའི་བཤད་པ་མདོར་བསྡུས་ཡོད།
དེ་རིང་གི་སྐབས་སུ། འདིར་འདུས་པའི་དད་ལྡན་མཆོག་དམན་ཐམས་ཅད་
ཀྱི་སྙན་ལམ་དུ། རྗེ་རིག་པ་འཛིན་པ་ཡོངས་ཀྱི་རྒྱལ་པོ་དཔལ་ལྡན་དཔའ་བོའི་
དབང་ཕྱུག་མཆོག་གི་དབུ་ཞྭ་པདྨ་མཐོང་གྲོལ་ཆེན་མོ་དང་འབྲེལ་པའི་ལོ་རྒྱུས་
མདོར་བསྡུས་ཞུ་ན། སྤྱིཪ་བཀའ་བརྒྱུད་རྒྱལ་བ་ཡབ་སྲས་རྣམས་ཀྱི་སྐུ་ཆེ་བའི་
ཡོན་ཏན། མཛད་པ་ཕྲིན་ལས་ཐམས་ཅད་བོད་གངས་ཅན་གྱི་ལྗོངས་སུ་སྔར་ནས་
ཡོངས་སུ་གྲགས་པ་དེ་ལས་དམིགས་བསལ་སྨོས་མ་དགོས་ཀྱང༌། སྐབས་དང་
འབྲེལ་བའི་རྒྱུ་མཚན་གྱི་དབང་དུ་བྱས་ཏེ། རྗེ་འདི་ཉིད་རང་དོན་དུ་གདོད་མ་ནས་
མངོན་པར་རྫོགས་པའི་བྱང་ཆུབ་ཆེན་པོའི་གོ་འཕང་བརྙེས་ཟིན་ཀྱང་། ཐུགས་
བསྐྱེད་སྨོན་ལམ་དབང་གིས་རྒྱལ་བའི་བསྟན་པ་སྤེལ་བ་དང༌། སེམས་ཅན་མཐའ་
ཡས་པ་ཐར་པའི་ཁ་ལོ་སྒྱུར་བའི་སླད་དུ་བསམ་བཞིན་སྒྱུ་མ་ལྟ་བུའི་སྲིད་པའི་རོལ་
པར་བཟུང་སྟེ། འཕགས་པའི་ཡུལ་དུ་ལྷོ་སྒོ་སྲུང་བའི་པཎྜི་ཏ་ཆེན་པོ་ཤེར་འབྱུང་
སྦས་པ། གངས་ཅན་གྱི་ལྗོངས་སུ་སྨྲ་བའི་སེང་གེ་རོང་སྟོན་ཤེས་བྱ་ཀུན་གཟིགས།
མཆོག་གི་གླིང་པ་ལྔའི་ཡ་གྱལ་ཆོས་ཀྱི་རྒྱལ་པོ་རིན་ཆེན་གླིང་པ། རྒྱལ་དབང་
བདུན་པའི་ཞལ་སློབ་རྩོད་མེད་ཀྱི་གྲུབ་ཐོབ་དཔའ་བོ་ཆོས་དབང་ལྟུན་གྲུབ་གཙོ་བོར་
གྱུར་པའི་མཁས་པ་དང་གྲུབ་པའི་སྐྱེ་བའི་རྣམ་རོལ་དུ་མ་བསྟན་ནས་འཕགས་བོད་
346

དཔའ་བོའི་དབུ་ཞྭའི་བཤད་པ་མདོར་བསྡུས།

གཉིས་སུ་ངོ་མཚར་བའི་མཛད་པ་མཐའ་ཡས་པས་བསྟན་འགྲོའི་དོན་རྒྱ་ཆེར་
མཛད་ཅིང༌། རྒྱལ་བའི་དབང་པོ་ཆོས་གྲགས་རྒྱ་མཚོས་མངའ་བདག་མར་པ་ལོ་
ཙཱའི་གདན་སར་མངའ་གསོལ་མཛད་པ་རྗེ་དཔའ་བོ་ཆོས་དབང་ལྟུན་གྲུབ་ཀྱི་ཡང་
སྲིད་དཔལ་གཙུག་ལག་ཕྲེང་བ་སོགས་མཁས་གྲུབ་གཉིས་ལྡན་གྱི་སྐྱེས་རབས་ཕྲེང་
བ་ཚར་དུ་དངར་བ་བར་མ་ཆད་དུ་བྱོན་པ་ལས་སྐུ་ཕྲེང་དགུ་པ་ད་ལྟར་འཚོ་ཞིང་གཞེས་
པ་འདི་ཉིད་ཀྱང༌།
ང་པོ་བསམ་བཞིན་སྐྱེ་བ་བཞེས་པའི་སྐབས་སུ་སྔོན་གྱི་གནས་རྗེས་སུ་དྲན་
པའི་ཆོ་འཕྲུལ་ཆེན་པོས་མཆོག་དམན་ཀུན་གྱི་ཐེ་ཚོམ་བཅད་ཅིང་ཕྱིར་མི་ལྡོག་
པའི་དད་པ་ལ་བཀོད། བར་དུ་ཀར་འབྲུག་རྒྱལ་བ་ཡབ་སྲས་རྣམས་ཀྱིས་མདོ་
སྔགས་སྨིན་གྲོལ་གྱི་གདམས་པ་བུམ་པ་གང་བྱོའི་ཚུལ་དུ་རྩལ་ནས་ཐུགས་ཀྱི་སྲས་
དང་རྒྱལ་ཚུབ་ཏུ་དབང་བསྐུར་བ་བརྙེས། མཐར་དམ་པའི་ཚུལ་དགུའི་རྣམ་པར་
ཐར་པས་དམ་པ་གོང་མ་རྣམས་ཀྱི་ཕྲིན་ལས་བསྐྱང་ཞིང་འབྲེལ་ཚད་དོན་ལྡན་གྱི་
མཛད་པ་བཟང་པོ་རྒྱལ་བ་སྲས་དང་བཅས་པ་རྣམས་ཀྱི་དགོངས་པ་བསྐང་བ་
མངོན་སུམ་ཚད་མས་གྲུབ་པ་འདི་ལས་མང་དུ་སྨོས་མ་དགོས་ཤིང༌། དེའང་ཕྱོགས་
རེ་ཙམ་མ་ཡིན་པ་གདུལ་བྱ་དབང་པོ་མཆོག་དམན་བར་མའི་རིམ་པ་དང་མཐུན་
པར་གང་ལ་གང་འདུལ་གྱི་ཕྲིན་ལས་ཐབས་ལ་མཁས་པའི་རྣམ་པར་རོལ་བ་མཐའ་
347

༼ཏ༽. ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོ

ཡས་པས་བཟང་ངན་འབྲེལ་ཚད་དོན་ལྡན་དུ་མཛད་པའི་ནང་ཚན། མཇལ་ཞིང་
མཐོང་བ་ཙམ་གྱིས་ཐར་པའི་ས་བོན་རྒྱུད་ལ་འཇོག་པར་བྱེད་པ་དབུ་ཞྭ་པདྨ་མཐོང་
གྲོལ་འདི་ཉིད་ཀྱང༌། སྤྱིར་གདོད་མ་ཉིད་ནས་རྒྱལ་བ་རྣམས་ལས་རྡོ་རྗེའི་ཡེ་ཤེས་
ཀྱི་དབང་བསྐུར་པ་ཆེན་པོ་མཉེས་པས་རང་རྟགས་རིགས་ཀྱི་ཅོད་པཎ་དུ་མཚན་
པ་དང༌། ཁྱད་པར་རྔ་ཡབ་པདྨ་འོད་ཀྱི་ཕོ་བྲང་ཆེན་པོར་སངས་རྒྱས་གཉིས་པ་
དྨ་ཐོད་ཕྲེང་རྩལ་གྱིས་བོད་ཡུལ་ཁ་བ་ཅན་གྱི་གདུལ་དཀའི་སྐྱེ་བོ་འདུལ་བའི་
རྒྱལ་ཚབ་ཏུ་མངའ་གསོལ་བ་ཐོབ་པའི་ཆེ་བའི་བརྡ་རྟགས་སུ་གོང་མ་རིམ་བྱོན་ལ་
པད་ཞྭ་འདི་ཉིད་བཞུགས་པ་དང༌། བྱེ་བྲག་གངས་ཅན་མགོན་པོ་སྤྱན་ཪས་
གཟིགས་ཉིད་ཞྭ་ནག་ཅོད་པན་འཛིན་པའི་སྐུར་བསྟན་པ་རྒྱལ་དབང་ཀརྨ་པ་ནས་
རིམ་དང་དཔོན་སློབ་ཚད་མའི་རྟེན་འབྲེལ་མཐར་ཕྱིན་པས་དབྱིངས་དང་ཡེ་ཤེ ཞེས་
ཀྱི་དགོངས་པ་རོ་གཅིག་ཏུ་གྱུར་པའི་རྟགས་སུ་མཐོང་གྲོལ་ཅོད་པན་བཅིངས་བར་
མཛད་པས་བཀའ་བརྒྱུད་ཡབ་སྲས་རྣམས་ཀྱི་དབུ་ཞྭ་ཁ་དོག་དང་དབྱིབས་ཀྱི་ཁྱད་
པར་ཙམ་ལས་དོན་ལ་ཁྱད་པར་མེད་པ་མ་ཟད། འདི་ལྟ་བུའི་མཐོང་གྲོལ་ལུང་
རིག་ཚད་མས་འགྲུབ་པའི་ཚུལ་ཡང༌།
མདོ་སྡེ་ལས། སངས་རྒྱས་ཀྱི་ཞིང་ཁམས་འགའ་ཞིག་ན་རྒྱན་དང་རོལ་མོའི་
བྱེ་བྲག །འགའ་ཞིག་ན་འདོད་ཡོན་གྱི་ཁྱད་པར། ཁ་ཅིག་ན་སྤྱོད་ལམ་སོགས་ཀྱི་
348

དཔའ་བོའི་དབུ་ཞྭའི་བཤད་པ་མདོར་བསྡུས།

རྣམ་འགྱུར། ལ་ལ་ན་འོད་དང་གློག་འབྱིན་པ་སོགས་ཕྱོགས་བཅུའི་ཞིང་གྲངས་
མེད་པ་དག་ན་སངས་རྒྱས་ཀྱི་མཛད་པའི་རྣམ་འཕྲུལ་མི་འདྲ་བ་དུ་མས་སེམས་ཅན་
གྱི་དོན་མཛད་པར་གསུངས་པས་སངས་རྒྱས་ཀྱི་ཞིང་འདིར་ཡང་གདུལ་བྱ་འདུལ་ཚུལ་
སྣ་ཚོགས་པ་ཡོད་པར་གྲུབ་པ་དང༌། སྔ་འགྱུར་རྫོགས་པ་ཆེན་པོའི་རྒྱུད་ལུང་མན་
ངག་རྣམས་སུ་གྲོལ་བ་དྲུག་གི་གདམས་པ་རྒྱ་ཆེར་གསུངས་པ་དང་ཆ་མཐུན་པ་
གསར་མའི་རྒྱུད་སྡེ་ལས་ཀྱང་ཕལ་ཆེར་འབྱུང་བའི་ནང་ཚན་མཐོང་གྲོལ་ཅེས་བྱ་བའི་
བྱེ་བྲག་གཅིག་ནི་དབུ་ཞྭ་རིན་པོ་ཆེ་འདི་ཡིན་ལ། དེའི་རྒྱུ་མཚན་ཕན་ཡོན་རྒྱས་པ་
གཏེར་ཆེན་སངས་རྒྱས་གླིང་པའི་བླ་མ་དགོངས་འདུས་དང༌། པདྨ་གླིང་པའི་ནོར་བུ་
རྒྱ་མཚོ་སོགས་ལས་འབྱུང་བ་དཔྱོད་ལྡན་ཀུན་གྱི་ཐུགས་ལ་མངའ་བཞིན་པ་དང༌།
འདི་ཉིད་བཞེས་པ་པོའི་གང་ཟག་ཀྱང་ས་ལ་གནས་པའི་འབྲེལ་ཚད་དོན་ལྡན་ཆེན་
པོར་ཡོངས་སུ་གྲགས་པའི་ཕྱིར།
ཇི་སྐད་དུ།
ཞྭ་དང་མི་རུ་འབྲེལ་བ་ན།།
གང་མཐོང་བ་ལ་ངན་སོང་མེད།།
ཅེས་གསུངས་པ་ཉིད་ངེས་པ་ཅན་ཡིན་ལ། དེ་ལྟར་བཤད་པའི་དོན་དང་བརྡ་
རྟགས་མཚོན་ཚུལ་རྗེ་དཔའ་བོ་བརྒྱད་པ་གཙུག་ལག་ཆོས་ཀྱི་རྒྱལ་པོའི་ཞལ་ནས།
349

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

ཆོས་དབྱིངས་ཀུན་ཁྱབ་རྡོ་རྗེའི་སྐུ་བརྙེས་པ།།
ཁམས་གསུམ་འགྲོ་བའི་སྐྱབས་གནས་པདྨ་འབྱུང༌།
སྔོན་ཚེ་གུ་རུའི་བདག་རྒྱུད་བྱིན་གྱིས་བརླབས།།
བྱིན་རླབས་དབང་དང་བཀའ་བསྒོ་སྨོན་ལམ་མཛད།།
ཆུང་ནས་ཟོལ་མེད་མཁའ་འགྲོའི་ལུང་བསྟན་གོ།
གཙུག་གི་ཞྭ་མཆོག་པདྨ་མཐོང་གྲོལ་བཀོན།།
འདི་ཡི་བརྡ་རྟག་ཡོན་ཏན་མང་གྱུར་ཀྱང༌།།
ཅུང་ཟད་ཙམ་ཞིག་ངེས་ཤེས་བསྐྱེད་ཕྱིར་བྲིས།།
དབུས་དང་འདབ་བཞི་རིགས་ལྔའི་མཚོན་པའི་བརྡ།།
ནང་སེར་ཡོན་ཏན་ཕུན་ཚོགས་རྒྱས་བའི་བརྡ།།
ཕྱི་སྔོན་བླ་མ་ཀུན་བཟང་བྱིན་རླབས་བརྡ།།
འདབ་ནད་མཁའ་འགྲོ་གཙོ་མོའི་བྱིན་རླབས་བརྡ།།
འདབ་ཕྱི་ཡི་དམ་རྟ་མགྲིན་བྱིན་རླབས་བརྡ།།
སྤྲི་མས་འགྲོ་རྒྱུད་སྡུག་བསྔལ་སེལ་བའི་བརྡ།།
གསེར་མདངས་ཐབས་ཤེས་ཟབ་མོའི་འགྲོ་འདྲེན་བརྡ།།
རྒྱ་གྲམ་མི་འགྱུར་ཆོས་སྐུའི་རྒྱས་བཏབ་བརྡ།།
350

དཔའ་བོའི་དབུ་ཞྭའི་བཤད་པ་མདོར་བསྡུས།

མུ་ཏིག་བྱང་ཆུབ་སེམས་དང་འབྲལ་མེད་བརྡ།།
སྣ་ལེགས་ཟུར་གསུམ་སྐུ་གསུམ་རང་ཆས་བརྡ།།
ཉི་ཟླ་མ་རིག་མུན་པ་སེལ་བའི་བརྡ།།
དར་ལྕེ་ཕྲིན་ལས་རྣམ་བཞི་འགྲུབ་པའི་བརྡ།།
རྡོ་རྗེ་རྩེ་ལྔ་མི་འགྱུར་ཡེ་ཤེས་རྒྱས་པའི་བརྡ།།
དེ་ལྟར་ལྡན་པའི་ཞྭ་འདི་མཐོང་གྱུར་ན།།
མོས་གུས་ཅན་རྣམས་འདི་ཕྱི་ཀུན་ཏུ་དགེ།
ཞེས་གསུངས་པ་ལྟར་ལགས། དེ་ལྟར་ངོ་མཚར་བའི་ཡོན་ཏན་དང་ལྡན་པའི་
དབུ་ཞྭ་མཐོང་གྲོལ་ཆེན་པོ་འདི་གསོལ་ནས་ཏིང་ངེ་འཛིན་ལ་མཉམ་པར་བཞག་པའི་
སྐབས་སུ་རྒྱལ་བ་སྲས་དང་བཅས་པའི་བྱིན་རླབས་ཀྱང་གཅིག་ཏུ་འདུས་པ་ཐུགས་
བསྐྱེད་སྨོན་ལམ་གྱི་སྟོབས་ཡིན་པས། དད་པས་མཇལ་ཞིང་གསོལ་བ